
U    I M E    R E P U B L I K E     H R V A T S K E

R J E Š E N J E
	

	Trgovački sud u Rijeci, po Liljani Ugrin kao sucu pojedincu u stečajnom predmetu povodom zahtjeva FINANCIJSKE AGENCIJE za provedbu skraćenog stečajnog postupka nad dužnikom K-H-P društvo s ograničenom odgovornošću za građevinarstvo i Posredovanje Rijeka, Nova Ciottina 1 ( MBS 040220279 – OIB 94910551143 ) odlučujući o prijedlogu vjerovnika GARAŽE RIJEKA d.o.o. Rijeka, Ivana Pavla II bb ( OIB 50551993064 ) zastupanog po Margiti Kiš Kapetanović odvjetnici u Odvjetničkom društvu Porobija i Porobija iz Zagreba, dana 27. prosinca 2016. 


r i j e š i o    j e


	O b u s t a v l j a   se skraćeni stečajni postupak nad dužnikom K-H-P društvo s ograničenom odgovornošću za građevinarstvo i Posredovanje Rijeka, Nova Ciottina 1 ( MBS 040220279 – OIB 94910551143 ).

Obrazloženje

Financijska agencija, Regionalni centar Rijeka podnijela je ovome sudu 3. studenog   2015. zahtjev za provedbu skraćenog stečajnog postupka nad dužnikom K-H-P društvo s ograničenom odgovornošću za građevinarstvo i Posredovanje Rijeka, Nova Ciottina 1 ( MBS 040220279 – OIB 94910551143 ) temeljem članka 444. stavak 1. Stečajnog zakona ( "Narodne novine" broj 71/15, u daljnjem tekstu ). 
Temeljem odredbe članka 430. i 431. SZ, oglasom objavljenim na mrežnoj stranici e-Oglasne ploče suda pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
U zakonskom roku, vjerovnik GARAŽE RIJEKA d.o.o. Rijeka, Ivana Pavla II bb ( OIB 50551993064 )  podnijele su  ovom sudu prijedlog za otvaranje stečajnog postupka nad dužnikom, uz naznaku da prema dužniku imaju tražbinu u visini od 54.910,13 kn na osnovu nepravomoćne presude ovog suda poslovnim broj P-483/2014 od 30. listopada 2015., a da je  dužnik nesposoban za plaćanje.
Tijekom daljnjeg postupka vjerovnik GARAŽE RIJEKA d.o.o. uplatile su predujam za namirenje troškova stečajnog postupka. 
Odredbom članka 433. SZ propisano je da ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe članka 431. SZ da će sud obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Slijedom navedenoga, valjalo je temeljem članka 433. SZ obustaviti skraćeni stečajni postupak, budući nisu ispunjene pretpostavke za istodobno otvaranje i zaključenje stečajnog postupka nad dužnikom. 
Napominje se da će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnog postupka. 

U Rijeci, 27. prosinca 2016.

                                                                                                                       Sudac
Liljana Ugrin

					
		
UPUTA O PRAVNOM LIJEKU
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od objave pismena na mrežnoj stranici e-Oglasne ploče sudova.
 


DNA 

I	Rješenje dostaviti: 
- predlagatelju FINA 
- vjerovniku GARAŽE RIJEKA, odvj.
- e-Oglasna ploča 
- po pravomoćnosti novi broj St

II	Spis u kalendar  25. 01. 17.    

U Rijeci, 27. prosinca 2016.

                                        Sudac

